Saras lejlighed ligger i et dejlig roligt kvarter - og alligevel tæt på butikker og cafeliv. Lejligheden er slidt, men er ren og hyggelig og med en udmærket seng. Billederne svarer godt til virkeligheden. Vi mødte aldrig Sara selv, da det var hendes søde veninde, som overdrog os nøglerne, men Sara gjorde meget for at kommunikere godt med os både før, under og efter opholdet. Der var mange post-its, som anviste, hvordan vi skulle passe på lejligheden. Både Sara og hendes veninde udviste stor fleksibilitet i forhold til ankomst- og afrejsetidspunkt.